सरकारले तालिम, अध्ययन, क्षमता विकास, सेमिनारका नाममा अनावश्यक विदेश भ्रमण नगर्न भन्दै कडाइ गरेपछि पछिल्ला दिन सरकारी कर्मचारीहरु विभिन्न निकायको खर्चमा विदेश पुग्ने गरेको देखिएको छ । “विभिन्न निर्देशिका, मार्गदर्शन ल्याएर सरकारले अनावश्यक भ्रमण रोक्ने प्रयास गरेको छ । तर कर्मचारीहरु भने सरकारी खर्च नहुने भन्दै बिभिन्न निकायको खर्चमा विदेश भ्रमण गर्न थालेका छन्,” प्रधानमन्त्री तथा मन्त्रिपरिषद्को कार्यालय स्रोतले भन्यो ।
